संजीव तिवारी ने थामी साइकिल
Updated Mon, 11 Jun 2012 12:00 PM IST
कोंच(जालौन)। कांग्रेस के जिला महासचिव संजीव तिवारी ने कांग्रेस छोड़ समाजवादी पार्टी की साइकिल पर सवार हो गए हैं। उन्होंने यहां तक कहा उनके कांग्रेस में होने की लोगों को गलतफहमी रही है।
कभी सपा नगर अध्यक्ष पद की दावेदारी कर चुके और बर्षों सपा में रहे संजीव तिवारी ने हालिया विधान सभा चुनाव में सपा को छोड़ कर कांग्रेस में शामिल हो गए थे। कांग्रेस ने भी उनके कांग्रेस में प्रवेश का स्वागत कर उन्हें पार्टी जिला महासचिव जैसा महत्वपूर्ण पद तोहफे में दे दिया था। लेकिन सपा की सत्ता में वापसी के बाद संजीव तिवारी ने फिर सत्तारूढ़ दल का दामन पकड़ लिया है। कल शाम उन्होंने बाकायदा अपने आवास पर पत्रकार वार्ता बुला कर यहां तक कह डाला लोगों को उनके कांग्रेस में होने की गलतफहमी थी, वे सपा के मजबूत सिपाही थे, अभी भी हैं और आगे भी रहेंगे। बताते चलें संजीव तिवारी के कांग्रेस में होने की पुष्टि खुद कांग्रेस नगर अध्यक्ष अखिल वैद्य ने की। उन्होने बताया निकाय चुनाव में टिकट वितरण के लिए बनाई गई पंद्रह सदस्यीय कोर कमेटी में संजीव तिवारी भी सदस्य हैं। पत्रकार वार्ता के दौरान पूर्व सपा नगर अध्यक्ष सुरेश सर्राफ, सरनाम सिंह यादव आदि मौजूद रहे।
Write a Comment | View Comments